Source: http://saiturin.blogspot.com/2011/11/amdn-seuraavan-naytonohjainsukupolven.html
Timestamp: 2018-07-22 10:58:26+00:00

Document:
AMD:n seuraavan näytönohjainsukupolven kahden grafiikkapiirin huippumalli maaliskuussa | Saiturin uutiset
AMD:n seuraavan näytönohjainsukupolven kahden grafiikkapiirin huippumalli maaliskuussa
AMD:n veikataan esittelevän ensimmäiset seuraavan sukupolven Radeon HD 7900 -tuoteperheen näytönohjainmallit jo ehkä ensi vuoden tammikuussa. Maaliskuulle puolestaan odotetaan kahdella grafiikkapiirillä varustettua huippuluokan Radeon HD 7990 -näytönohjainmallia, joka tulee toimimaan malliston lippulaivamallina. Näytönohjain tulee perustumaan samaan Tahiti-piiriin kuin aikaisemmin esiteltävät Radeon HD 7970- ja HD 7950 -mallit.
Radeon HD 7990 tullaan näillä näkymin julkaisemaan ensi vuoden ensimmäisen neljänneksen lopulla, todennäköisesti hieman CeBIT-messutapahtuman jälkeen, joka pidetään maaliskuun alussa Saksassa. Julkaisun myöhästyminen ensi vuoden puolelle tarkoittaa samalla rahakkaiden joulumarkkinoiden menetystä.
Kahden grafiikkapiirin sisältävän Radeon HD 7990 -näytönohjainmallin (New Zealand) julkaisua tulee HD 7970- ja HD 7950 -näytönohjainmallien lisäksi edeltämään myös useampi 28 nanometrin viivanleveydellä valmistettavilla grafiikkapiireillä varustetut keskiluokan mallit. (Mato78)

References: HD 
 HD 
 HD 
 HD 
 HD 
 HD 
 HD 
 HD